Raibie zemesstrazdi

Raibie zemesstrazdi (Zoothera) ir mežastrazdu dzimtas (Turdidae) dziedātājputnu ģints, kas apvieno 20 mūsdienās dzīvojošas sugas un vienu izmirušu sugu.World Bird List: Thrushes, 2020 Šīs ģints sugas ir vidēji lieli strazdi, kas ir kukaiņēdāji vai visēdāji. Visas raibo zemesstrazdu sugas mājo Āzijā. Latvijā līdz šim tikai vienu reizi novērota viena suga — raibais zemesstrazds (Zoothera aurea).

 Sistemātikas izmaiņas 
Pēdējos gados, balstoties uz ģenētiskajiem pētījumiem, raibo zemesstrazdu ģints sistemātika ir ievērojami mainījusies. No tās izdalīta liela daļa zemesstrazdu sugu, kas apvienotas zemesstrazdu ģintī (Geokichla).Klicka, J., G. Voelker, and G.M. Spellman. 2005.A molecular phylogenetic analysis of the ‘‘true thrushes’’ (Aves: Turdinae). Molecular Phylogenetics and Evolution 34: 486—500. Toties daudzbalsu mežastrazds (Ixoreus naevius) izdalīts monotipiskā daudzbalsu mežastrazdu ģintī (Ixoreus)George, T. Luke (2000). "Varied Thrush (Ixoreus naevius)". In A. Poole. Birds of North America (541). un acteku strazds (Ridgwayia pinicola) monotipiskā acteku strazdu ģintī (Ridgwayia).Remarks on the Systematic Arrangement of the American Turdidae

Vairākas pasugas mūsdienās izdalītas kā atsevišķas sugas. Piemēram, Krievijas Eiropas daļā dzīvojošais raibais zemesstrazds mūsdienās tiek sistematizēts kā atsevišķa suga — Zoothera aurea.

 Sistemātika 
Raibo zemesstrazdu ģints (Zoothera)
 Amami zemesstrazds (Zoothera major)
 Āzijas raibais zemesstrazds (Zoothera dauma)
 Baltvēdera zemesstrazds (Zoothera margaretae)
 †Boninas zemesstrazds (Zoothera terrestris)
 Evereta zemesstrazds (Zoothera everetti)
 Garastes zemesstrazds (Zoothera dixoni)
 Gvadalkanalas zemesstrazds (Zoothera turipavae)
 Himalaju zemesstrazds (Zoothera salimalii)
 Kalnu zemesstrazds (Zoothera mollissima)
 Lielknābja zemesstrazds (Zoothera monticola)
 Makiras zemesstrazds (Zoothera talaseae)
 Nilgiri zemesstrazds (Zoothera neilgherriensis)
 Olīvastes zemesstrazds (Zoothera lunulata)
 Raibais zemesstrazds (Zoothera aurea)
 Raibkrūšu zemesstrazds (Zoothera machiki)
 Rudastes zemesstrazds (Zoothera heinei)
 Sičuaņas zemesstrazds (Zoothera griseiceps)
 Sulavesi kalnu strazds (Zoothera heinrichi)
 Šrilankas zemesstrazds (Zoothera imbricata)
 Tumšsānu zemesstrazds (Zoothera marginata)
 Zundu zemesstrazds (Zoothera andromedae)

 Atsauces 

 Ārējās saites 
 Putni dabā
 Systematics of Zoothera thrushes, and a synthesis of true thrush molecular systematic relationships 


Kategorija:Meža strazdu dzimta